CELEX: 62009TN0372
Language: el
Date: 2009-09-21 00:00:00
Title: Υπόθεση T-372/09: Προσφυγή της 21ης Σεπτεμβρίου 2009 — Visti Beheer κατά ΓΕΕΑ — Meister (GOLD MEISTER)

21.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/55
            
         Προσφυγή της 21ης Σεπτεμβρίου 2009 — Visti Beheer κατά ΓΕΕΑ — Meister (GOLD MEISTER)
   (Υπόθεση T-372/09)
   2009/C 282/104
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Visti Beheer BV (Ρότερνταμ, Κάτω Χώρες) (εκπρόσωπος: A. Herbertz, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Meister + Co. AG (Wollerau, Ελβετία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να μεταρρυθμίσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 26ης Ιουνίου 2009 (υπόθεση R 1465/2008-1), με την οποία ακυρώθηκε η απόφαση που εξέδωσε το ΓΕΕΑ στο πλαίσιο διαδικασίας ανακοπής (B 1 134 651) και έγινε δεκτή η υπ’ αριθ. 5 243 209 αίτηση καταχωρίσεως κοινοτικού σήματος για τα επίδικα εμπορεύματα·
            
         
               —
            
            
               να καταδικάσει το καθού στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το εικονιστικό σήμα «GOLD MEISTER» για προϊόντα και υπηρεσίες των κλάσεων 3, 14, 16, 35, 37, 40 και 42 (αίτηση αριθ. 5 243 209)
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Meister + Co. AG
   
      Αντιταχθέν σήμα ή σημείο: Το καταχωρισμένο υπ’ αριθ. 39 534 716 γερμανικό λεκτικό σήμα και το καταχωρισμένο υπ’ αριθ. 2 607 737 λεκτικό κοινοτικό σήμα «MEISTER» για προϊόντα της κλάσεως 14, καθόσον η ανακοπή στρεφόταν μόνον κατά της καταχωρίσεως για προϊόντα αυτής της κλάσεως
   
      Απόφαση του τμήματος ανακοπών: Αποδοχή της ανακοπής
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β’, του κανονισμού (ΕΚ) 207/2009 (1), καθόσον δεν υφίσταται κίνδυνος συγχύσεως μεταξύ των συγκρουομένων σημάτων.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (EE L 78, σ. 1).